لاس انجلس

لاس انجلس چي په لنډه توګه د L.A. په نوم هم یادیږي، د امریکا متحده ایالاتو د کالیفورنیا ایالت ترټولو ګڼ نفوسه ښار دی. د ۲۰۲۳ کال د اټکل له مخي ددې ښار نفوس شاوخوا ۳،۸۲۰،۹۱۴ تنه دی، چي په دې توګه دا د متحده ایالاتو دویم ترټولو ګڼ نفوسه ښار ګڼل کیږي، او یوازي نیویارک ښار د نفوسو له اړخه ترې مخکي دی. لاس انجلس دا وخت د سویلي کالیفورنیا سوداګریز، مالي او کلتوري مرکز بلل کیږي، او ددې ترڅنګ د قومي او کلتوري تنوع لرونکې سیمه هم ده. د ښار زیاتره برخه د سویلي کالیفورنیا په یوه دښته کي پرته ده چي په لویدیځ کي د سکېفیک سمندر سره نښتې ده، او یوه برخه یې د سانتا مونیکا غرونو څخه تیریږي. ددې ځای شمالي اړخ تر سان فرناندو پوري غځیدلی دی. 

لاس انجلس ښار شاوخوا ۴۶۹ مربع مایله (۱۲۱۰ کیلومتره مربع) ساحه په ځان کي رانغاړي، او د لاس اینجلس ولایت مرکزي ښار دی. لا انجلس د متحده ایالاتو درېیم ترټولو ډېر لیدل سوی ښار دی، چي د ۲۰۲۳ کال له مخي د ۲.۷ میلیونه څخه زیات لیدونکي لري.

سرچينې